
DR 30.10.2012 47 

 
■1520 

Mereka ini adalah anak-anak cemerlang yang sepatutnya boleh menyumbang 
peranan yang lebih besar kepada pembangunan teknologi negara.  

Apakah kementerian mempunyai cadangan untuk meletakkan anak-anak ini 
supaya mereka meneruskan pengajian mereka ke peringkat sarjana, kemudian ke peringkat 
PhD, kemudian pulang menjadi tenaga pengajar untuk mengembangkan lagi kaedah untuk 
memberikan satu peluang yang besar kepada bidang teknologi di negara kita supaya 
setanding dengan negara Jepun dan negara-negara lain. Negara Korea umpamanya. 

Ketiga Tuan Pengerusi 110300 – Kos Operasi dan Penyelenggaraan Lampu Jalan 
Kampung. Saya mohon kepada kementerian supaya menjalankan sedikit kajian untuk 
mewujudkan satu mekanisme kerjasama di antara program-program elektrifikasi kawasan 
kampung termasuklah pemasangan lampu-lampu awamnya supaya terdapat satu 
keseragaman di antara peringkat luar bandar, jalan-jalan kampung dan juga di peringkat 
pihak berkuasa tempatan. Ini kerana di sana terdapat pelbagai masalah koordinasi yang 
akhirnya menjejaskan kualiti perkhidmatan kementerian kepada kumpulan-kumpulan 
sasaran. Saya menyarankan supaya satu Standard Operating Procedure di pejabat-pejabat 
daerah yang mengurus dan mentadbir keperluan bekalan elektrik luar bandar termasuk 
lampu-lampu awam ini diseragamkan dengan pihak-pihak berkuasa tempatan kerana 
akhirnya kita akan berhadapan dengan berbagai-bagai kerenah prosedur yang tidak 
menentu yang kita dapat lihat melahirkan kekecewaan di kalangan penduduk-penduduk 
kampung. 

Saya juga ingin mencadangkan kepada kementerian supaya untuk mewujudkan 
satu sistem pembekalan lampu-lampu awam kepada orang kampung ini yang 
menggunakan kaedah majlis-majlis berkuasa tempatan kerana mereka lebih tegas dan 
lebih objektif di dalam pengendalian sistem-sistem lampu-lampu awam di kampung-
kampung. 

Akhir sekali Tuan Pengerusi, 120400 – NKRA bagi Rural Basic Infrastructure. Saya 
ingin bertanya kepada pihak kementerian. Lebih kurang empat tahun dahulu, kementerian 
telah diminta untuk memberikan satu cadangan supaya ada satu sambungan jalan di 
Parlimen Alor Gajah bersambung dengan Parlimen Ledang. Yang Berhormat Ledang pun 
pernah membangkitkan perkara ini untuk menyambung sebuah jalan daripada Kampung 
Relau Asahan kepada Hulu Kasap di Segamat. Jalan ini... 

Ir. Haji Hamim bin Samuri [Ledang]: [Bangun] 

Datuk Wira Ir. Haji Idris bin Haji Haron [Tangga Batu]: Boleh Tuan Pengerusi, 
Yang Berhormat Ledang. 

Ir. Haji Hamim bin Samuri [Ledang]: Saya menyokong jalan tersebut untuk 
disambungkan daripada Kampung Relau Asahan ke Jementah. Sekian, terima kasih. 

Datuk Wira Ir. Haji Idris bin Haji Haron [Tangga Batu]: Dia hendak conquer 
saya sahaja. Tuan Pengerusi, saya minta supaya kementerian memberikan status tersebut 
kerana jalan ini boleh menambah baik kegiatan sosioekonomi di kawasan tersebut sekali 
gus dapat membanteras kegiatan-kegiatan yang tidak sihat seperti penyeludupan dan 
pengedaran dadah di kampung-kampung itu.  

Tuan Pengerusi, saya mohon juga kepada kementerian supaya menyediakan satu 
program untuk menyeragamkan hiasan di kiri dan kanan jalan. Amat ketara bagi kami 
pengguna-pengguna jalan raya, di peringkat pihak-pihak berkuasa tempatan, mereka 
mempunyai satu landskap yang standard yang menyenangkan mata melihat. Akan tetapi 
bila masuk ke kampung-kampung kita tidak ada lagi hiasan-hiasan jalan, keindahan-
keindahan landskap ini tidak ada lagi. Tidak ada satu piawaian yang disediakan oleh 
kementerian. Harapan saya supaya setiap program-program jalan kampung yang dibina 
oleh kementerian mestilah dimasukkan sekali hiasan-hiasan di kiri dan kanan jalan supaya 
dapat mengangkat keindahan pemandangan kita. Terima kasih Tuan Pengerusi. 

Tuan Pengerusi [Datuk Dr. Wan Junaidi bin Tuanku Jaafar]: Yang Berhormat 
Indera Mahkota. 

 

 



#1520. Mereka ini adalah anak-anak cemerlang yang sepatutnya boleh menyumbang peranan yang lebih besar kepada pembangunan teknologi negara. Apakah kementerian mempunyai cadangan untuk meletakkan anak-anak ini supaya mereka meneruskan pengajian mereka ke peringkat sarjana, kemudian ke peringkat PhD, kemudian pulang menjadi tenaga pengajar untuk mengembangkan lagi kaedah untuk memberikan satu peluang yang besar kepada bidang teknologi di negara kita supaya setanding dengan negara Jepun dan negara-negara lain. Negara Korea umpamanya. Ketiga Tuan Pengerusi 110300- Kos Operasi dan Penyelenggaraan Lampu Jalan Kampung. Saya mohon kepada kementerian supaya menjalankan sedikit kajian untuk mewujudkan satu mekanisme kerjasama di antara program-program elektrifikasi kawasan kampung termasuklah pemasangan lampu-lampu awamnya supaya terdapat satu keseragaman di antara peringkat luar bandar, jalan-jalan kampung dan juga di peringkat pihak berkuasa tempatan. Ini kerana di sana terdapat pelbagai masalah koordinasi yang akhirnya menjejaskan kualiti perkhidmatan kementerian kepada kumpulan-kumpulan sasaran. Saya menyarankan supaya satu Standard Operating Procedure di pejabat-pejabat daerah yang mengurus dan mentadbir keperluan bekalan elektrik luar bandar termasuk lampu-lampu awam ini diseragamkan dengan pihak-pihak berkuasa tempatan kerana akhirnya kita akan berhadapan dengan berbagai-bagai kerenah prosedur yang tidak menentu yang kita dapat lihat melahirkan kekecewaan di kalangan penduduk-penduduk kampung. Saya juga ingin mencadangkan kepada kementerian supaya untuk mewujudkan satu sistem pembekalan lampu-lampu awam kepada orang kampung ini yang menggunakan kaedah majlis-majlis berkuasa tempatan kerana mereka lebih tegas dan lebih objektif di dalam pengendalian sistem-sistem lampu-lampu awam di kampung- kampung. Akhir sekali Tuan Pengerusi, 120400- NKRA bagi Rural Basic Infrastructure. Saya ingin bertanya kepada pihak kementerian. Lebih kurang empat tahun dahulu, kementerian telah diminta untuk memberikan satu cadangan supaya ada satu sambungan jalan di Parlimen Alor Gajah bersambung dengan Parlimen Ledang. Yang Berhormat Ledang pun pernah membangkitkan perkara ini untuk menyambung sebuah jalan daripada Kampung Relau Asahan kepada Hulu Kasap di Segamat. Jalan ini... Ir. Haji Hamim bin Samuri [Ledang]: [Bangun]. Datuk Wira Ir. Haji Idris bin Haji Haron [Tangga Batu]: Boleh Tuan Pengerusi, Yang Berhormat Ledang. Ir. Haji Hamim bin Samuri [Ledang]: Saya menyokong jalan tersebut untuk disambungkan daripada Kampung Relau Asahan ke Jementah. Sekian, terima kasih. Datuk Wira Ir. Haji Idris bin Haji Haron [Tangga Batu]: Dia hendak conquer saya sahaja. Tuan Pengerusi, saya minta supaya kementerian memberikan status tersebut kerana jalan ini boleh menambah baik kegiatan sosioekonomi di kawasan tersebut sekali gus dapat membanteras kegiatan-kegiatan yang tidak sihat seperti penyeludupan dan pengedaran dadah di kampung-kampung itu. Tuan Pengerusi, saya mohon juga kepada kementerian supaya menyediakan satu program untuk menyeragamkan hiasan di kiri dan kanan jalan. Amat ketara bagi kami pengguna-pengguna jalan raya, di peringkat pihak-pihak berkuasa tempatan, mereka mempunyai satu landskap yang standard yang menyenangkan mata melihat. Akan tetapi bila masuk ke kampung-kampung kita tidak ada lagi hiasan-hiasan jalan, keindahan- keindahan landskap ini tidak ada lagi. Tidak ada satu piawaian yang disediakan oleh kementerian. Harapan saya supaya setiap program-program jalan kampung yang dibina oleh kementerian mestilah dimasukkan sekali hiasan-hiasan di kiri dan kanan jalan supaya dapat mengangkat keindahan pemandangan kita. Terima kasih Tuan Pengerusi. Tuan Pengerusi [Datuk Dr. Wan Junaidi bin Tuanku Jaafar]: Yang Berhormat Indera Mahkota.